Stapper in Drakensberg beseerDie Amfiteater in die Drakensberg (Oktober 2006) Foto: Rudolph Botha via Wikimedia Commons ŉ 75-jarige man is Saterdag in die Drakensberg beseer nadat hy teen ŉ skuinste gegly en tussen 15 m en 30 m ver geval het. “Die man het op ŉ voetpad gestap toe hy gegly en geval het,” het Robert Mckenzie, woordvoerder van die KwaZulu-Natalse nooddienste, in ŉ verklaring gesê. “Hy was beseer en kon nie verder stap nie.” Lede van die man se stapgroep het die nooddienste ontbied. “Hy is met ŉ helikopter na ŉ hospitaal in Pietermaritzburg geneem,” het Mckenzie gesê.